cyanic-selkie/wikianc huggingface dataset:
Cleopatra VII
Skenkings van Alexandrië
Terwyl Antonius in 35 v.C. vir nog 'n Partiese ekspedisie voorberei het, dié keer teen hulle bondgenoot Armenië, het Octavia met 2 000 soldate na Athene gereis om na bewering vir Antonius te help, maar waarskynliker in 'n plan wat deur Octavianus uitgedink is om Antonius in die verleentheid te stel oor sy militêre verliese. Antonius het die soldate in ontvangs geneem, maar vir Octavia gesê om nie oos van Athene te kom nie omdat hy en Cleopatra saam na Antiogië sou reis. Hy het egter skielik en onverwags die militêre veldtog laat vaar en is terug na Alexandrië. Toe Octavia na Rome terugkeer, het Octavianus haar uitgebeeld as 'n slagoffer wat verkeerd behandel is deur Antonius, hoewel sy geweier het om Antonius se huis te verlaat. Octavianus het al hoe meer selfvertoue gekry namate hy sy teenstanders in die weste uit die weg geruim het: selfs Lepidus, die derde lid van die triumviraat, wat in huisarres geplaas is nadat hy in Sisilië teen Octavianus in opstand gekom het.
thumb|240px|'n Papirusdokument van Februarie 33 v.C. wat belastingskwytskelding aan iemand in Egipte verleen. Cleopatra se handtekening is deur 'n amptenaar aangebring, maar die woorde "γινέσθωι" (ginésthōi, "laat dit gebeur") wat in Grieks bygevoeg is, is moontlik in Cleopatra se eie handskrif. Antonius se gesant Quintus Dellius is in 34 v.C. na Artavasdes II gestuur om 'n huwelik te reël tussen die Armeense koning se dogter en Alexander Helios, die seun van Antonius en Cleopatra. Toe dit van die hand gewys word, het Antonius en sy leër Armenië binnegeval, hulle magte verslaan en die koning en sy familie gevange geneem. Antonius het toe 'n militêre parade in Alexandrië gehou in die vorm van 'n Romeinse oorwinning. Hy was aangetrek soos Dionusos en het die stad op 'n strydwa binnegery om die koninklike gevangenes aan Cleopatra te wys. Sy het op 'n goue troon gesit. Nuus oor die voorval is kwaai in Rome gekritiseer as 'n verdraaiing van geëerde Romeinse rites en rituele vir 'n Egiptiese koningin.
Op 'n geleentheid wat kort daarna gehou is, het Cleopatra soos Isis aangetrek en verklaar sy is die koningin van konings en haar seun Caesarion die koning van konings, terwyl Alexander Helios verklaar is tot koning van Armenië, Medië en Partië, en die tweejarige Ptolemeus Filadelfos tot koning van Sirië en Silisië. Cleopatra Selene II is die koningin van Kreta en Sirene gemaak. Antonius en Cleopatra kon tydens dié seremonie getrou het. Antonius het 'n verslag na Rome gestuur vir die bekragtiging van dié grondeise, wat nou bekend is as die Skenkings van Alexandrië. Octavianus wou dit vir propaganda laat publiseer, maar die twee konsuls, albei ondersteuners van Antonius, het dit uit die openbare oog gehou.
Die beskuldigings en skinderstories van dié propagandaoorlog het baie gewilde persepsies van Cleopatra geskep. Sy sou Marcus Antonius glo gebreinspoel het met heksery en towery en was so gevaarlik soos Homeros se Helena van Troje om die beskawing te verwoes. Plinius die ouere het beweer Cleopatra het eenkeer 'n pêrel wat tienmiljoene sestersies werd was, in asyn opgelos net om 'n weddenskap op 'n partytjie te wen.
Slag van Actium
thumb|180px|'n Gerekonstrueerde standbeeld van [[Augustus Octavianus|Augustus as 'n jonger Octavianus, 30 v.C.]]
In 'n toespraak voor die Romeinse Senaat op sy eerste dag as konsul op 1 Januarie 33 v.C., het Octavianus Antonius daarvan beskuldig dat hy probeer om Romeinse vryhede en territoriale integriteit te ondermyn as 'n slaaf van sy Oosterse koningin. Voordat Antonius en Octavianus se gesamentlike imperium op 31 Desember 33 v.C. verval het, het Antonius vir Caesarion tot Caesar se ware erfgenaam verklaar in 'n poging om Octavianus te ondermyn. In 32 v.C. het twee ondersteuners van Antonius, Gaius Sosius en Gnaeus Domitius Ahenobarbus, konsuls geword. Eersgenoemde het 'n vurige toespraak gelewer waarin hy Octavianus, wat nou 'n privaat burger sonder 'n openbare amp was, veroordeel het. Tydens die volgende senaatsessie het Octavianus die Senaatshuis met gewapende wagte binngegaan en sy eie beskuldigings teen die konsuls geopper. Die konsuls en meer as 200 senatore wat Antonius steeds ondersteun het, was hierdeur geïntimideer en het die volgende dag uit Rome gevlug om by Antonius aan te sluit.
In die lente van 32 v.C. het Antonius en Cleopatra na Athene gereis, waar sy Antonius oorreed het om 'n amptelike egskeidingsbrief aan Octavia te stuur. Plancus het Octavianus aangeraai om beslag te lê op Antonius se testament, wat deur die Vestaalse maagde gehou is. Hoewel dit 'n verbreking van heilige en wetlike regte was, het Octavianus die dokument met geweld by die Tempel van Vesta gekry, en dit het 'n nuttige wapen geword in die propagandaoorlog teen Antonius en Cleopatra. Octavianus het dele van die testament uitgelig, soos dat Caesarion as Caesar se erfgenaam genoem word, dat die Skenkings van Alexandrië wettig was, dat Antonius langs Cleopatra in Egipte begrawe moet word in plaas van in Rome, en dat Alexandrië die nuwe hoofstad van die Romeinse Republiek sal word.
As 'n bewys van lojaliteit aan Rome het Octavianus besluit om sy eie mausoleum by die Marsveld te bou. Octavianus se regsposisie is ook verbeter deurdat hy in 31 v.C. tot konsul verkies is. Met die inhoud van Antonius se testament wat bekend gemaak is, het Octavianus 'n wetlike rede gehad om oorlog teen Cleopatra te verklaar (nie teen Antonius nie). Die wetlike rede vir oorlog was nie soseer Cleopatra se territoriale uitbreiding en voormalige Romeinse gebiede wat deur haar kinders saam met Antonius regeer word nie, maar eerder dat sy militêre steun aan 'n privaat burger verskaf het nadat Antonius se mag as triumvir verval het.
Antonius en Cleopatra het 'n groter vloot as Octavianus gehad, maar hulle bemanning was nie almal goed opgelei nie en was dalk soms van handelskepe, terwyl Octavianus 'n ten volle professionale mag gehad het. Antonius wou die Adriatiese See oorsteek en Octavianus by óf Tarentum óf Brundisium voorkeer, maar Cleopatra, wat hoofsaaklik die verdediging van Egipte in gedagte gehad het, wou Italië nie direk aanval nie. Antonius en Cleopatra het by Patrai in Griekeland oorwinter en het teen die lente van 31 v.C. na Actium, een die suidekant van die Golf van Actium, beweeg.
Cleopatra en Antonius het in die somer verskeie gevegte om Actium teen Octavianus verloor, en soldate het na Octavianus se kamp oorgeloop, insluitende Antonius se jare lange vriend Dellius en verskeie konings. Terwyl sommige in Antonius se kamp aanbeveel het dat hulle die seekonflik beëindig en in die binneland veg, het Cleopatra 'n seestryd verkies om Octavianus se vloot van Egipte af weg te hou.
Op 2 September 31 v.C. het Octavianus se magte, onder leiding van Marcus Vipsanius Agrippa, in die Slag van Actium teen die magte van Antonius en Cleopatra te staan gekom. Antonius se swaar skepe het probeer om naby die meer mobiele vaartuie van Octavianus te bly om hulle te verpletter met swaar artillerie. Octavianus se ligter skepe het hulle egter suksesvol bly ontwyk. Cleopatra se skepe het skielik uit die seeslag onttrek en Antonius het op een van haar skepe geklim. Saam het hulle na Tainaron gevlug. Die Slag van Actium het voortgeduur sonder Antonius en Cleopatra tot op die oggend van 3 September, en dit is gevolg deur 'n groot oorlopery van offisiere en ander soldate na Octavianus se kant.
Ondergang en dood
thumb|240px|'n Romeinse skildery uit die huis van Giuseppe II in [[Pompeji, vroeg 1ste eeu n.C., wat heel waarskynlik Cleopatra uitbeeld wat gif drink, terwyl haar seun Caesarion agter haar staan.]]
Terwyl Octavianus Athene verower het, het Antonius en Cleopatra by Paraitonion in Egipte geland. Die paartjie het toe uiteengegaan: Antonius na Cirene om nog troepe bymekaar te maak en Cleopatra na die hawe van Alexandrië in 'n poging om die opposisie te mislei en die gebeure in Griekeland as 'n oorwinning voor te stel. Sy was bang nuus oor die uitslag van die geveg by Actium sou tot 'n rebellie lei.
Lucius Pinarius, Antonio se goewerneur van Cirene, het nuus ontvang dat Octavianus die Slag van Actium gewen het voordat Antonius se boodskappers sy hof kon bereik. Pinarius het dié boodskappers laat teregstel en toe oorgeloop na Octavianus se kant. Hy het ook die vier legioene wat Antonius wou hê, aan Octavianus gegee. Antonius het byna selfmoord gepleeg nadat hy dié nuus gehoor het, maar is deur sy offisiere gekeer.
Teen die laat somer van 31 v.C. het Cleopatra dalk Antonius as 'n verantwoordelikheid begin beskou terwyl sy voorberei het om Egipte aan haar seun Caesarion te bemaak. Sy het beplan om die troon aan hom oor te gee, haar vloot uit die Middellandse See na die Rooisee te neem en na 'n buitelandse hawe te vaar, miskien Indië, waar sy tyd wou bestee om te herstel. Malichus I het egter haar vloot afgebrand en sy het geen ander opsie gehad as om in Egipte te bly en met Octavianus te onderhandel nie.
Cleopatra het nou haar seun voorberei om die alleenheerser van Egipte te word. Sy het Octavianus gevra of haar kinders Egipte kon erf en of Antonius in bannelingskap in Egipte kon bly. Sy het vir hom uitspattige geskenke gestuur en geld in die toekoms belowe.
Ná haar dood sou Caesarion, nou Ptolemeus XV, net 18 dae lank regeer voordat hy op bevel van Octavianus op 29 Augustus 30 v.C. tereggestel is. Met die val van die Ptolemeïese Ryk het Egipte die Romeinse provinsie Aegyptus geword, en dit was die einde van die Hellenistiese tydperk. In Januarie 27 v.C. is Octavianus hernoem tot Augustus ("die geëerde") en het hy die eerste Romeinse keiser geword. Dit was die begin van die Romeinse Ryk.
Kinders en opvolgers
Ná haar selfmoord is Cleopatra se drie oorlewende kinders – Cleopatra Selene II, Alexander Helios en Ptolemeus Filadelfos – na Rome gestuur saam met Octavianus se suster Octavia die Jongere, 'n voormalige vrou van hulle vader, as hulle voog. Cleopatra Selene II en Alexander Helios was teenwoordig in die Romeinse triomf van Octavianus in 29 v.C. Die lot van Alexander Helios en Ptolemeus Filadelfus hierna is onbekend.
Octavia het gereël dat Cleopatra Selene II met Juba II, seun van Juba I van Numidië, trou. Keiser Augustus het Juba II en Cleopatra Selene II ná hulle troue in 25 v.C. aangestel as die nuwe heersers van Mauretanië, waar hulle die ou Kartaagse stad Iol hulle nuwe hoofstad gemaak het, met die naam Caesarea Mauretaniae (die moderne Cherchell in Algerië). Cleopatra Selene II het baie geleerdes, kunstenaars en raadgewers van haar ma se koninklike hof in Alexandrië ingevoer om haar in Caesarea te dien. Sy het ook haar seun, Ptolemeus van Mauritanië, so genoem ter ere van haar Ptolemeïese erfenis.
Cleopatra Selene II is omstreeks 5 v.C. oorlede en toe Juba II in 23/24 n.C. sterf, is hy deur sy seun Ptolemeus opgevolg. Dié is egter eindelik in 40 n.C. deur die Romeinse keiser Caligula tereggestel, dalk onder die voorwendsel dat Ptolemeus sy eie koninklike geld onwettig laat munt het en regalia gebruik het wat vir die Romeinse keiser alleen bedoel was.
Ptolemeus was die laaste bekende monarg van die Ptolemeïese dinastie. 'n Kultus wat aan Cleopatra gewy is, het tot minstens 373 n.C. bestaan toe Petesenufe, 'n Egiptiese skriba van die boek Isis, verduidelik het dat hy "die figuur van Cleopatra in goud bedek het".
Ruschia leptocalyx
Ruschia leptocalyx is 'n vetplant uit die vygiefamilie en is endemies in Suid-Afrika. Dit kom in die Wes-Kaap van Potberg tot by Hartenbos voor. Die plant het 'n voorkomsgebied van 1141 km² en daar is tussen drie en vyf subpopulasies. Dit is deel van die strandveld en fynbos. Die spesie het habitat afgestaan aan gewasverbouing, ontwikkeling aan die kus en indringerplante. Die bedreigings bestaan steeds.
Gladys West
Gladys Mae West (gebore in 1930 as Gladys Mae Brown) is 'n Amerikaanse wiskundige wat bekend is vir haar bydraes tot die wiskundige modellering van die die aarde se vorm en haar bydraes tot die ontwikkeling van satellietgeodesiemodelle wat uiteindelik gelei het tot die Globale Posisioneringstelsel (GPS). West is in 2018 opgeneem in die Amerikaanse Lugmag se Hall of Fame.
Cleopatra VII
Romeinse kuns
Die skryfwerk van Marcus Tullius Cicero, wat haar persoonlik geken het, skep 'n onvleiende beeld van haar. Die skrywers uit die Augustynse tyd Vergilius, Horatius, Propertius en Ovidius herhaal net die negatiewe sienings wat die regerende Romeinse regime van die tyd goedgekeur het, hoewel Vergilius die idee van Cleopatra as 'n figuur van romanse en epiese melodrama skilder.
Gladys West
Vroeë lewe en opvoeding
Terwyl West besig was om hoërskool te voltooi, het sy besef dat die enigste struikelblok wat haar van hoër onderwys sou weerhou, finansieel was. Haar ouers het hul bes probeer om te spaar, maar moes 'n hele gesin op die loon van 'n bywoner onderhou, wat nie veel vir West se opvoeding oorgelaat het nie. West het begin om kinders op te pas om te help om geld bymekaar te skraap, maar uiteindelik het haar voortreflike akademiese prestasie die verskil gemaak. By West se hoërskool het die twee voorste studente van elke afstudeerklas volledige beurse ontvang vir studie aan Virginia State College, 'n histories swart openbare universiteit. West, vasberade en gedissiplineerd, het in 1948 eerste in haar klas geëindig en die beurs ontvang. Sy was aanvanklik nie seker watter hoofvak sy by VSU wou volg nie, aangesien sy in al haar vakke op hoërskool presteer het. Sy is aangemoedig om wetenskap of wiskunde te studeer vanweë hul moeilikheidsgraad, en het uiteindelik besluit om wiskunde te studeer, 'n vak waarin die meeste van haar klasmaats mans was. Sy het ook 'n lid geword van die Alpha Kappa Alpha sorority. West behaal in 1952 haar Bachelor of Science in Wiskunde. Na haar voorgraadse studies, het sy twee jaar lank wiskunde en wetenskap gegee in Waverly, Virginia. Daarna is sy terug na VSU om haar meestersgraad in Wiskunde te voltooi, wat sy in 1955 verwerf het. Daarna het sy kortliks 'n ander aanstelling in Martinsville, Virginia, beklee.
Cleopatra VII
Romeinse kuns
Die historici Strabo, Valerius Maximus, Plinius die ouere en Appianus skryf nie so volledig oor haar nie, maar sommige verskaf besonderhede van haar lewe wat nie in ander historiese rekords bewaar gebly het nie. Inskripsies wat haar mening weergee, is baie skaars. Die fragmente van Libyka, wat deur Cleopatra se skoonseun Juba II laat skryf is, verskaf 'n kykie in 'n moontlike historiese werk wat dalk Cleopatra se perspektief verduidelik.
Gladys West
Loopbaan
In die vroeë 1960's het sy deelgeneem aan 'n bekroonde astronomiese studie wat die reëlmatigheid van Pluto se beweging relatief tot Neptunus bewys het. Daarna het West begin om data van satelliete, veral satelliethoogtemeters soos GEOS 3, te ontleed en modelle van die aarde se vorm saam te stel. Sy word projekbestuurder vir die Seasat radar hoogtebepalingsprojek, die eerste satelliet wat oseane op 'n afstand kon bespeur. West het deurgaans ekstra ure ingesit en haar span se verwerkingstyd met die helfte verminder. Sy is in 1979 uitgesonder met lof. Vanaf die middel sewentiger- tot tagtigerjare het West 'n IBM 7030 transistorgedrewe rekenaar, die vinnigste rekenaar van sy tyd, geprogrammeer om toenemend akkurate berekeninge te lewer om die vorm van die aarde te modelleer, naamlik 'n ellipsoïd met ekstra golwings, bekend as die geoïde. Om 'n uiters akkurate geopotensiële model te genereer, moes sy komplekse algoritmes gebruik om rekening te hou met variasies in gravitasie-, gety- en ander kragte wat die aarde se vorm beïnvloed. West se span het een keer 'n fout tydens die studie ontdek, en uit al die briljante wetenskaplikes op die span, was sy die enigste een wat dit kon oplos. West se model het uiteindelik die basis geword vir die Global Positioning System (GPS).
Zweledinga
Zweledinga is 'n nedersetting in die Ngqushwa Plaaslike Munisipaliteit van die Oos-Kaap in Suid-Afrika. Dit is 24 km suid van Peddie geleë.
Gladys West
Loopbaan
In 1986 publiseer West die spesifikasies van die dataverwerkingsstelsel vir die Geosat Satellite Radar Altimeter, 'n tegniese verslag van 51 bladsye van The Naval Surface Weapons Center (NSWC). Die gids is gepubliseer om te verduidelik hoe om die akkuraatheid van die skatting van geoïedhoogtes en vertikale defleksie, belangrike komponente van satellietgeodesie, te verhoog. Dit is bewerkstellig deur die verwerking van data vanuit die radiohoogtemeter op die Geosat satelliet, wat op 12 Maart 1984 sy wentelbaan betree het.
Cleopatra VII
Romeinse kuns
Cleopatra is in talle kunswerke uitgebeeld, in sowel Egiptiese as Griekse en Romeinse style. Werk wat bewaar gebly het, sluit in standbeelde, borsbeelde, reliëfs en muntstukke. Beelde van haar uit haar tyd is beide in en buite die Ptolemeïese Ryk geskep. Plutarchus beweer die openbare beelde van Antonius is deur Augustus laat vernietig, maar dié van Cleopatra is ná haar dood bewaar danksy haar vriend Archibius wat die keiser betaal het om dit nie te verwoes nie.
Van die Grieks-Romeinse kopbeelde van Cleopatra wat bewaar gebly het, het die "Berlynse Cleopatra", in die Altes Museum, haar hele neus, terwyl die neus van die "Vatikaanse Cleopatra", in die Vatikaanmuseums, weg is. Die twee beelde lyk baie eenders, kom albei uit die 1ste eeu v.C. en is in Romeinse villas in Italië ontdek. Nog 'n moontlike kopbeeld van Cleopatra is in die Britse Museum in Londen, maar dit kan ook iemand anders in haar geselskap wees tydens 'n besoek aan Rome. Die vrou het dieselfde gelaatstrekke as op die ander twee beelde, maar het 'n ander haarstyl en geen kroon nie. Dit kon egter gemaak gewees het in 'n ander tydperk van Cleopatra se lewe.
Gladys West
Loopbaan
West het 42 jaar by Dahlgren gewerk en in 1998 afgetree. Na haar aftrede voltooi sy 'n PhD in Publieke Administrasie aan Virginia Tech.
Cleopatra VII
Romeinse kuns
'n Skildery van Venus Geneterix en Kupido wat in Pompeji in die huis van Marcus Fabius Rufus gekry is op 'n muurskildery uit die middel 1ste eeu v.C., is waarskynlik 'n uitbeelding van Cleopatra en haar seun Caesarion. Dit is moontlik geskilder in die tyd toe die Tempel van Venus Genetrix ("Venus die moeder") in die Forum van Caesar in September 46 v.C. gebou is, waar Caesar 'n vergulde standbeeld van Cleopatra laat oprig het. Die kamer met die skildery is deur die eienaar afgesper, dalk uit reaksie op die teregstelling van Caesarion in 30 v.C. op bevel van Octavianus. Uitbeeldings van Cleopatra se seun sou toe nie byval gevind het by die nuwe Romeinse regering nie.
Gladys West
Nalatenskap
West se belangrike bydraes tot GPS-tegnologie is herontdek toe 'n lid van haar sorority Alpha Kappa Alpha groep, 'n kort biografie gelees het wat Gladys vir 'n alumnifunksie voorgelê het.
Cleopatra VII
Romeinse kuns
'n Romeinse paneelskildery uit Herculaneum, Italië, wat uit die 8ste eeu n.C. dateer, beeld ook moontlik Cleopatra uit. Daarin is haar rooibruin hare agteroorgekam in 'n bolla. 'n Baie soortgelyke gevefde borsbeeld van 'n vrou met 'n blou kopband in die Huis van die Boord in Pompeji is in 'n Egiptiese styl, soos 'n sfinks in 'n Griekse styl, en is dalk deur dieselfde kunstenaar geskep.
Portland-vaas
200px|thumb|'n Moontlike uitbeelding op die Portland-vaas van [[Marcus Antonius wat deur Cleopatra gelok word terwyl sy op 'n slang sit. Anton, Antonius se vermeende voorouer, kyk toe en Eros vlieg daarbo.]]
Gladys West
Nalatenskap
West is in 2018 opgeneem in die United States Air Force Hall of Fame, een van die hoogste eerbewyse wat deur die Air Force Space Command (AFSPC) toegeken word. Die destydse persverklaring van die AFSPC noem haar "een van die sogenaamde  'Hidden Figures', deel van die span wat in die era voor elektroniese stelsels berekeninge vir die Amerikaanse weermag gedoen het'. Dit was 'n verwysing na Margot Lee Shetterly se boek van 2016, wat in dieselfde jaar verfilm is. Kapt. Godfrey Weekes, bevelvoerder by die Naval Surface Warfare Center Dahlgren Division in 2018, beskryf die rol wat West gespeel het in die ontwikkeling van die Global Positioning System: 'Sy het deur die geledere gestyg, aan die satellietgeodesie gewerk en bygedra tot die akkuraatheid van GPS en die meting van satellietdata. Toe Gladys West in 1956 haar loopbaan as wiskundige by Dahlgren begin het, het sy waarskynlik nie 'n idee gehad dat haar werk die wêreld nog dekades lank sou beïnvloed nie." West het ingestem en gesê dat sy destyds nie 'n idee gehad het dat haar werk soveel mense sou raak nie: "Wanneer 'n mens elke dag werk, dink jy nie: 'Watter impak gaan dit op die wêreld hê?' nie. Jy dink: 'Ek moet dit regkry'.
Cleopatra VII
Portland-vaas
Die Portlandvaas, 'n Romeinse kameeglasvaas wat uit die tyd van Augustus kom en nou in die Britse Museum is, sluit 'n moontlike uitbeelding in van Cleopatra en Antonius. Cleopatra gryp Antonius se arm en trek hom nader terwyl 'n slang tussen haar bene uitsteek, Eros vlieg bo die toneel en Anton, die vermeende voorvader van die Antoniusfamilie, kyk in wanhoop toe hoe Antonius na sy ondergang gelei word.
Gladys West
Nalatenskap
As alumna van die Virginia State University het Dr Gladys West die toekenning gewen vir "Vroulike Alumna van die jaar" by die Historically Black Colleges and Universities Awards in 2018.
West is deur die BBC gekies as deel van hul program 100 Women of 2018. In 2021 ontvang sy die Prince Philipmedalje van die Royal Academy of Engineering, die vereniging se hoogste individuele eerbetoning.
Persoonlike lewe
Sy ontmoet haar man Ira West by die Naval Surface Warfare Center Dahlgren Division, waar hy ook as wiskundige gewerk het. Hulle was destyds twee van slegs vier swart werknemers. Hulle is in 1957 getroud en het drie kinders: Carolyn, David en Michael, en sewe kleinkinders. West woon in King George County, Virginië.
West het aanvanklik die pos by Dahlgren van die hand gewys vanweë die ligging en die vereiste om 'n onderhoud te voer. West het nie 'n motor gehad nie en kon nie Dahlgren op 'n kaart vind nie. Dit, gepaard met haar vrees dat hulle haar na die onderhoud sou verwerp weens haar ras, het haar laat besluit om eers te wag om van ander aansoeke te hoor, maar sy het geen terugvoer gekry nie. Gelukkig het Dahlgren weer kontak gemaak en vir haar die pos sonder 'n onderhoud aangebied. Die salaris was tweekeer soveel as haar onderwyspos, sy het geen ander aanbiedings gekry nie. Om slegs op grond van haar kwalifikasies aangestel te word, met 'n salaris wat haar uiteindelik sou help om haar gesin te onderhou, was destyds 'n seldsame vonds vir 'n swart vrou, so sy het die geleentheid aangegryp.
Cleopatra VII
Portland-vaas
Die ander kant van die vaas beeld moontlik 'n toneel uit met Octavia, wat deur haar man, Antonius, verlaat word. By haar is haar broer, keiser Augustus. Die vaas is dus nie voor 35 v.C. geskep nie toe Antonius sy vrou teruggestuur het na Italië terwyl hy saam met Cleopatra in Alexandrië gebly het.
Egiptiese kuns
Die Borsbeeld van Cleopatra in die Koninklike Museum van Ontario is 'n borsbeeld van Cleopatra in die Egiptiese styl. Dit dateer van die 1ste eeu v.C. en is dalk die vroegste uitbeelding van Cleopatra as beide 'n godin en 'n regerende farao van Egipte.
Gladys West
Persoonlike lewe
Dit was in die tyd toe die Hooggeregshof 'n belangrike oordeel gevel het in die saak van Brown vs Board of Education of Topeka, Kansas, wat beslis het dat Amerikaanse staatswette wat rasseskeiding in openbare skole opstel, ongrondwetlik was. Skole in Virginië was egter steeds volgens ras geskei omdat die Hooggeregshof nie bepaal het watter state volgens die nuwe uitspraak moes hervestig nie. Dit het bygedra tot senuweeagtigheid by West oor die pos in die middel van nêrens in die Suide. Verskeie groepe soos die Ku Klux Klan en die Night Riders was steeds op vrye voet en die vooruitsig om na 'n plattelandse area in 'n suidelike staat te trek, kon vir 'n ongetroude swart vrou skrikwekkend wees, maar West het haarself nie laat afskrik nie.
Die Burgerregtebeweging was in volle gang tydens haar tyd by Dahlgren. Alhoewel sy die beweging ondersteun het, kon sy nie aan vreedsame protesoptredes deelneem nie omdat sy 'n regeringswerknemer was. In Boomtown, waar getroude mense op die basis woon, was sy deel van 'n klub van swart vroue wat onderwerpe rondom burgerregte bespreek het.
Cleopatra VII
Egiptiese kuns
Die Tempel van Dendera in Egipte bevat reliëfbeelde in 'n Egiptiese styl van Cleopatra en haar jong seun Caesarion as 'n volwasse man en regerende farao wat offerandes aan die gode bring. Augustus het sy naam daarby laat graveer ná Cleopatra se dood.
Moderne uitbeeldings
In Victoriaanse Brittanje is Cleopatra verbind met baie aspekte van die Egiptiese kultuur en haar beeld is gebruik op verskeie huishoudelike produkte, soos olielampe, poskaarte en sigarette. Romans soos H. Rider Haggard se Cleopatra (1889) en Théophile Gautier se One of Cleopatra's Nights (1838) beeld die koningin uit as 'n sensuele en mistieke Oosterling, terwyl die Egiptoloog Georg Ebers se Cleopatra (1894) meer op historiese feite gegrond is.
Gladys West
Persoonlike lewe
Gedurende haar loopbaan het sy baie ontberings ondervind weens rassisme teen Afro-Amerikaners, primêr die gebrek aan erkenning wat sy tydens haar werk gekry het, terwyl haar blanke kollegas lof en voorregte ontvang het. Haar teleurstelling kom na vore in haar biografie dat sy nie die projekte gegee is wat reismoontlikhede en blootstelling moontlik gemaak het nie.
Cleopatra VII
Moderne uitbeeldings
Ander skrywers soos George Bernard Shaw het toneelstukke oor Cleopatra geskryf, terwyl Shakespeare se Antonius en Cleopatra teen die Victoriaanse tydperk as 'n kanonieke werk beskou is. In sy onvoltooide kortverhaal van 1825 Die Egiptese Nagte het Aleksander Poesjkin die 4de-eeuse Romeinse historikus Aurelius Victor se bewerings, wat voorheen grootliks geïgnoreer is, gewild gemaak dat Cleopatra haar as prostituut aan mans aangebied het in ruil vir hulle lewens.
Gladys West
Persoonlike lewe
In 2018 het West 'n PhD voltooi via 'n afstandsonderrigprogram by die School of Public and International Affairs by Virginia Tech.
West verkies steeds om 'n papierkaart bo 'n GPS te gebruik en sê dat sy steeds haar brein meer vertrou. Sy het gesê: 'Ek is 'n praktiese soort persoon. As ek die pad kan sien en kan sien waarheen dit draai en waarheen dit gaan, voel ek meer seker."
Cleopatra VII
Moderne uitbeeldings
Georges Méliès se Robbing Cleopatra's Tomb, 'n Franse stilrolprent en riller van 1899, was die eerste rolprent wat Cleopatra uitgebeeld het. Talle aktrise het Cleopatara daarna in prente uitgebeeld, soos Theda Bara in 1917, Claudette Colbert in 1934 en Elizabeth Taylor in 1963. Voordat Taylor in die prent Cleopatra verskyn het, het vrouetydskrifte van die vroeë 1960's geadverteer hoe om grimering, klere, juweliersware en haarstyle te gebruik om die "Egiptiese" voorkoms te kry soos dié van Cleopatra en Nefertiti.
Teen die einde van die 20ste eeu was daar 43 rolprente, 200 toneelstukke en romans, 45 operas en 5 ballette wat met Cleopatra verbind is.
Stamboon
Cleopatra het tot die Masedoniese Ptolemeïese dinastie behoort. Deur haar vader, Ptolemeus XII Auletes, was sy 'n afstammeling van twee prominente vriende van Alexander die Grote van Masedonië: die generaal Ptolemeus I Soter, die stigter van die Ptolemeïese Ryk van Egipte, en Seleukos I Nikator, die Masedoniese Griekse stigter van die Seleukidiese Ryk van Wes-Asië. Terwyl Cleopatra se vaderlike lyn teruggespeur kan word, is haar moederlike lyn onbekend. Sy was vermoedelik die dogter van Cleopatra VI Trifaina (ook bekend as Cleopatra V Trifaina).
Cleopatra I Sira was die enigste lid van die Ptolemeïese dinastie wat vir seker 'n nie-Griekse afstamming gehad het. Haar moeder was die dogter van 'n koning van die Mitridatiese dinastie en sy vrou, wat 'n gemengde Grieks-Persiese herkoms gehad het. Cleopatra I Sira se pa was Antiogus III die Grote, 'n afstammeling van koningin Apama, die Sogdiese Irannese vrou van Seleukos I Nikator. Daar word algemeen geglo die Ptolemeuse het nie in die inheemse Egiptenare ingetrou nie. Michael Grant meen daar is net een bekende Egiptiese minnares en geen vrou nie van 'n Ptolemeus. Volgens hom het Cleopatra waarskynlik geen Egiptiese herkoms gehad nie en "sou sy haarself as Grieks beskryf het". Bewerings dat Cleopatra 'n buite-egtelike kind was, is nooit geopper in Romeinse propaganda teen haar nie. Cleopatra V (of VI) is verban uit die hof van Ptolemeus XII laat in 69 v.C., 'n paar maande ná die geboorte van Cleopatra, terwyl Ptolemeus XII se drie jonger kinders almal gebore is tydens die afwesigheid van sy vrou.
Swartlandtolbos
Die swartlandtolbos (Leucadendron corymbosum) is 'n blomdraende struik wat tot die genus Leucadendron behoort en deel van die fynbos-bioom vorm. Die plant is endemies aan die Wes-Kaap en kom vanaf Michellspas tot by die Paarl voor. Die struik word tot 2 m hoog.
Galery
<Gallery> Leucadendron corymbosum 15411344.jpg The Botanical register consisting of coloured figures of (1815) (20393416072).jpg </Gallery>
Ruschia incurvata
Ruschia incurvata is 'n vetplant uit die vygiefamilie en is endemies in Suid-Afrika. Dit kom in die Wes-Kaap vanaf die Gifberg tot by Graafwater voor. Die spesie het 'n voorkomsgebied van 1 884 km² en is deel van die fynbos. Daar is ses subpopulasies bekend; die plant het habitat afgestaan aan die verbouing van rooibos tee en aartappels. Die bedreiging bestaan steeds.
Whit Hertford
Whit Hertford (gebore 2 November 1978) is 'n Amerikaanse akteur, skrywer, en vervaardiger. Hy is bekend vir sy rolle in die rolprente A Nightmare on Elm Street 5: The Dream Child (1989), Jurassic Park (1993), en The Perfect 46 (2014).
Mtentu-brug
Die Mtentu-brug in die historiese Pondoland is deel van die beoogde nuwe roete van die N2-hoofpad langs die Wildekus in die voormalige Transkei.
Hierdie brug oor die Mtenturivier is by 31° 10′ 43.3″ suid, 29° 55′ 43″ oos, by die nedersetting Lundini, die Mkambati-natuurreservaat en suidoos van Flagstaff. Dit gaan deel wees van die nuwe roete van die N2-pad tussen Gonubie (by Oos-Londen) tot by die Mtamvunarivier by Port Edward.
Heideblaargeelbos
Die heideblaargeelbos (Leucadendron ericifolium) is 'n blomdraende struik wat tot die genus Leucadendron behoort en deel van die fynbos vorm. Die plant is inheems aan die Wes-Kaap en kom onder andere in die Outeniekwaberge voor. Die plant blom in Julie met die vrug wat in November ryp is.
Ruschia rubricaulis
Ruschia rubricaulis is 'n vetplant uit die vygiefamilie van Suid-Afrika en is endemies in Suid-Afrika. Dit kom in die Wes-Kaap in die Kaapse Skiereiland voor waar dit deel van die fynbos is. Die spesie het 'n voorkomsgebied van 70 km² en daar is vyf subpopulasies wat deur indringerplante bedreig word.
Heideblaargeelbos
In Engels staan die plant as die Erica-leaved Conebush bekend. Die boom se FSA-nommer is 80.
Mtentu-brug
Na voltooiing sal die brug die hoogste brug in Afrika wees en een van die langste vrydraende brûe in die wêreld. Die brug sal 1 132 m lank en 223 m bo die rivierbedding wees en ‘n sentrale oorspanning van 260 m hê.
Betogings deur die omringende gemeenskap het die bouwerk tot stilstand gedwing.
Tamara
Tamara is 'n nedersetting in die Ngqushwa Plaaslike Munisipaliteit van die Oos-Kaap in Suid-Afrika. Dit is 22 km noord van Peddie geleë.
Rida Johnson Young
Rida Johnson Young (1869 – 8 Mei 1926) was 'n Amerikaanse aktrise en skryfster. Sy was bekend vir haar rolle in die rolprente Mother Machree (1927), Naughty Marietta (1935), Hearts Divided (1936), en Maytime (1937).
Otto Wernicke
Otto Wernicke (30 September 1893 – 7 November 1965) was 'n Duitse akteur en regisseur. Hy was bekend vir sy rolle in die rolprente M (1931), The Testament of Dr. Mabuse (1933), Onkel Bräsig (1936), en Titanic (1943).
Ruschia geminiflora
Ruschia geminiflora is 'n vetplant uit die vygiefamilie en is endemies in Suid-Afrika. Dit kom in die Wes-Kaap vanaf die Kaapse Skiereiland tot by Kalbaskraal voor waar dit deel van die fynbos en renosterveld biome is. Dit het 'n voorkomsgebied van 13 400 km² en daar is vyftien gefragmenteerde subpopulasies oor nadat daar reeds 80% van die plant se habitat verlore gegaan het aan gewasverbouing, kus-en-stedelike ontwikkeling en indringerplante. Die verlies is steeds aan die gang,
Haplocarpha scaposa
Die tonteldoosbos (Haplocarpha scaposa) is 'n meerjarige plant en geofiet wat hoort tot die genus Haplocarpha. In Suid-Afrika is die spesie inheems aan Gauteng, KwaZulu-Natal, Limpopo, Mpumalanga, Noordwes en die Oos-Kaap. In Afrika kom dit in Angola, Botswana, Demokratiese Republiek die Kongo, Eswatini, Lesotho, Mosambiek, Zambië en Zimbabwe voor.
Die nedersetting Tonteldoos is na die spesie vernoem.
Oblietjie
‘n Oblietjie is ‘n klein, dun, ronde wafel opgerol tot ‘n horinkie.
Die bestanddele is meelblom, sout, eiers, bruinsuiker, speserye (veral kaneel), nartjieskil, botter en witwyn (soms brandewyn). Oblietjies het naasteby dieselfde bestanddele en smaak as outydse soetkoekies. Omdat dit met ‘n spesiale langsteel-toeklappannetjie met aantreklike patroontjies, bekend as die oblietjieyster, gebak is, het die dun koekie soms ‘n mooi patroon verkry. Nadat die deegballetjie, wat omtrent so groot soos ‘n okkerneut is, in die oblietjiepan – wat moontlik uit Swede ingevoer is – oor die kole gebak is, is dit op ‘n behendige wyse deur die kok in die vorm van ‘n horinkie of trompetjie gedraai. Alhoewel oblietjies van Franse oorsprong is, was dit reeds aan die Kaap bekend voor die koms van die Hugenote. 'n Resep daarvoor het in 1668 in De verstandige kock verskyn. Die 17de eeuse Hollandse onthaalgebruike het hul stempel op die Kaapse kookkuns gelaat. Dus as daar kuiermense was, is die oblietjies met geklitste room en heuning tydens teetyd bedien.
Die naam oblietjie stam uit die Middeleeue. Die woord kom van die Rooms-Katolieke kerk  se gebuik van die Latynse woorde “hostia oblata” vir hul Nagmaalsbrood.
Dit wil voorkom asof oblietjies tot aan die begin van die twintigste eeu ‘n bekende en gewilde lekkerny kon wees. In die 1908-weergawe van haar boek Di Suid Afrikaanse kook-, koek- en resepte Boek, gee die skrywer mejuffrou E.J. Dykman, drie resepte vir ‘oblitjiis’. Hoewel die naam oblietjies deesdae minder algemeen bekend is, word soortgelyke horingvormige koekies steeds gemaak. Die gebruik van die oblietjieysterpan het egter in onbruik verval; dit word nou soos beskuitjies in die oond gebak en dan, terwyl dit nog warm en sag is, om die geoliede steel van ‘n houtlepel gedraai om ‘n trompetjie of horinkie te vorm. Soos van ouds word die koekie met styfgeklopte room gevul. Alhoewel die hedendaagse variasie op die oog af baie soortgelyk aan die tradisionele obljietjie is, het die moderne weergawe nie die interessante blaar- of blommotiewe wat in die gietyster van die tradisionele oblietjiepan gegraveer was nie.
Teen die middel van die twintigste eeu het die gebruik skynbaar mettertyd onder Afrikaanssprekendes ontstaan om na die koekies as “brandy snaps” te verwys. Die bekende kosskrywer Peter Veldsman stel voor dat die mooi beskrywende naam 'Gemmerkraakrolletjies’ daaraan gegee kan word.
Haliclona pulvinar
Haliclona pulvinar is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1897 deur Topsent.
George Hertzberg
George Hertzberg (gebore 6 November 1972) is 'n Amerikaanse akteur, skrywer, en vervaardiger. Hy is bekend vir sy rolle in die rolprente Too Much Magic (2000) en Taken (2008), en in die televisiereekse Buffy the Vampire Slayer (1996) en That's My Bush! (2001).
Gina Bramhill
Gina Bramhill (gebore 30 Julie 1989) is 'n Engelse aktrise. Sy is bekend vir haar rolle in die rolprent Made in Dagenham (2010) en in die televisiereekse Sherlock (2010), Endeavour (2012), en Brief Encounters (2016).
Senzo Meyiwa
Senzo Robert Meyiwa (24 September 1987 – 26 Oktober 2014) was 'n Suid-Afrikaanse sokkerspeler. Meyiwa was die kaptein en doelwagter van Bafana-Bafana en Orlando Pirates.
Meyiwa begin sy loopbaan by die London Cosmos-sokkerklub in Umlazi, 'n township suid-wes van Durban. Hier is hy as doelwagter vir Orlando Pirates se jeugspan gewerf, vir wie hy van 2002 tot 2005 in Johannesburg gespeel het. Daarna het hy van 2005 tot 2014 vir Orlando Pirates se senior span uitgedraf. Hy het in 2013 en 2014 vir Bafana-Bafana, Suid-Afrika se nasionale span gespeel.
Hy is op 26 Oktober 2014 tydens 'n vermeende rooftog by sy vriendin se huis in Vosloorus doodgeskiet. Hy was 27 jaar oud. Pres. Jacob Zuma het hulde aan hom gebring en aangekondig dat hy 'n provinsiale begrafnis in KwaZulu-Natal sal ontvang.
Reëlmatige maan
'n Reëlmatige maan is in sterrekunde 'n natuurlike satelliet met 'n prograde wentelbaan taamlik naby aan sy planeet met 'n klein baanhelling en eksentrisiteit. So 'n maan het vermoedelik saam met die planeet gevorm – in teenstelling met onreëlmatige mane, wat later deur die planeet aangetrek is.
Die agt planete in die Sonnestelsel het minstens 57 reëlmatige mane: die Aarde s'n, 8 van Jupiter, 23 van Saturnus, 18 van Uranus en 7 van Neptunus (Dit lyk of Neptunus se grootste maan, Triton, later aangetrek is). Ook Pluto se vyf mane en Haumea se twee het saam met dié dwergplanete gevorm uit rommel wat uit botsings ontstaan het.
Die meeste reëlmatige mane is in 'n sinchroniese wentelbaan met hulle planete. Die een uitsondering is Saturnus se Huperion, wat 'n chaotiese rotasie toon.
Barrie Youngfellow
Barrie Youngfellow (22 Oktober 1946-28 Maart 2022) was 'n Amerikaanse aktrise. Sy was bekend vir haar rolle in die televisiereekse The Streets of San Francisco (1972), A.E.S. Hudson Street (1977), en It's a Living (1980).
Glenmore, Oos-Kaap
Glenmore is 'n nedersetting in die Ngqushwa Plaaslike Munisipaliteit van die Oos-Kaap in Suid-Afrika. Dit is 18 km wes van Peddie geleë.
Doornfontein-sinagoge
duimnael|regs|270px|Die Doornfontein-sinagoge in 1907, twee jaar nadat dit voltooi is.
duimnael|regs|170px|Die mynmagnaat [[Carl Hanau, wat grootgeword het op Victoria-Wes, was in 1905 die sinagoge se eerste president.]]
Die Doornfontein-sinagoge of Leeue-sinagoge is die oudste sinagoge in Johannesburg wat nog as sodanig gebruik word.
Die sinagoge is geleë by Siemertweg 120, Nieu-Doornfontein, twee straatblokke vanaf Ellispark. Dis in 1905 opgerig teen ’n koste van £4 000 en die Leeue-sinagoge (Lions Shul) genoem na die twee leeus van gegote yster wat waghou aan weerskante van die ingang. Die argitek was Morrie Jacob Harris. ’n Brand het die gebou in 1930 in puin gelê. Dit is volledig gerestoureer, maar so is die gebou se oorspronklik voorkoms verander.
Haliclona ramosa
Haliclona ramosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1887 deur Lendenfeld.
J. G. Hertzler
J. G. Hertzler (gebore 18 Maart 1950) is 'n Amerikaanse akteur, skrywer, en vervaardiger. Hy is bekend vir sy rolle in die televisiereekse Zorro (1990) en Star Trek: Deep Space Nine (1993).
Ruschia kenhardtensis
Ruschia kenhardtensis is 'n vetplant uit die vygiefamilie en is endemies in Suid-Afrika. Dit kom in die Noord-Kaap voor.
Paul Westermeier
Paul Westermeier (9 Julie 1892 – 17 Oktober 1972) was 'n Duitse akteur. Hy was bekend vir sy rolle in die rolprente Nur um 1000 Dollar (1918), The Beggar Student (1931), The Rape of the Sabines (1936), en Im Weissen Rössl (1952).
Arktiese Sirkel
Die Arktiese Sirkel is die noordelikste van die vyf groot abstrakte breedtegraadsirkels soos aangedui op kaarte van die Aarde. Dit is die noordelikste punt waar die middagson net sigbaar is met die noordelike wintersonstilstand en die suidelikste punt waar die middernagson net sigbaar is met die noordelike somersonstilstand. Die gebied noord van hierdie sirkel is bekend as Arktika of die Noordpoolstreek, en die gebied net suid van die sirkel as die Noordelike Gematigde Sone. Noord van die Arktiese Sirkel is die son minstens een keer per jaar 24 aaneenlopende ure bo die horison (en dus sigbaar om middernag) en minstens een keer per jaar 24 aaneenlopende ure onder die horison (en dus nie in die dag sigbaar nie). Dit geld ook vir die ekwivalente poolsirkel in die Suidelike Halfrond, die Antarktiese Sirkel.
Die Arktiese Sirkel het nie 'n vaste posisie nie; van 9 November 2017 loop dit 66°33'46.9" noord van die ewenaar. Sy breedtegraad hang af van die Aarde se ashelling, wat wissel binne 'n marge van 2° oor 'n tydperk van 40 000 jaar as gevolg van getykragte wat deur die maan se wentelbaan veroorsaak word. Gevolglik dryf die Arktiese Sirkel tans noordwaarts teen 'n spoed van ongeveer 15 m per jaar.
Etimologie
Die woord "Arkties" kom van die Griekse woord ἀρκτικός (arktikos: "naby die Beer, die noorde"), en dit kom weer van die woord ἄρκτος (arktos: "beer").
Megan Burns
Megan Burns (gebore 25 Junie 1986) is 'n Engelse aktrise. Sy is bekend vir haar rolle in die rolprente Liam (2000) en 28 Days Later... (2002).
Arktiese Sirkel
Menslike bewoning
Die grootste gemeenskappe noord van die Arktiese Sirkel is in Rusland en Noorweë geleë: Moermansk (bevolking 307 257), Norilsk (175 365), Tromsø (71 295) en Vorkuta (59 231). Rovaniemi (61 329) in Finland is die grootste nedersetting in die onmiddellike omgewing van die Arktiese Sirkel en lê 6 km suid daarvan.
In teenstelling het die grootste Noord-Amerikaanse gemeenskap noord van die Arktiese Sirkel, Sisimiut (Groenland), ongeveer 5 000 inwoners. Van die Kanadese en die Amerikaanse Arktiese gemeenskappe is Barrow, Alaska die grootste nedersetting met sowat 4 000 inwoners.
Geografie
Die Arktiese Sirkel is ongeweer 16 000 km in omtrek. Die gebied noord van die sirkel is groter as 20 000 000 km2 en dek ongeveer 4% van die Aarde se oppervlak.
Klimaat
Die klimaat in die Arktiese Sirkel is oor die algemeen koud, maar die kusgebiede van Noorweë het 'n gematigde klimaat as gevolg van die Golfstroom, wat veroorsaak dat die hawens van Noord-Noorweë en die noordweste van Rusland die hele jaar ysvry is. In die binneland kan somers baie warm wees, terwyl die winters baie koud is. Somertemperature in Norilsk, Rusland, kan soms tot 30 °C styg, terwyl die wintertemperatuur dikwels tot onder -50 °C daal.
Jannie de Beer
Jannie de Beer (gebore 22 April 1971) is 'n Suid-Afrikaanse voormalige rugbyspeler. Hy het op losskakel vir die Suid-Afrikaanse nasionale span, die Springbokke, gespeel. Hy het die Springbokke in 13 toetse verteenwoordig en 181 punte aangeteken. Hy was bekend as 'n skoppende losskakel.
Loopbaan
De Beer is in Welkom gebore en het Noord-Vrystaat by die 1989 Cravenweek-skoletoernooi verteenwoordig. Hy het in 1990 as 19-jarige sy senior provinsiale buiging vir die Vrystaat gemaak.
De Beer het sy debuut teen die Britse en Ierse Leeus in 1997 gemaak, en is ingebring vir die afgedankte Henry Honiball wie se hardloopstyl in die eerste twee toetse deur die Leeus se verdediging in bedwang gebring is.
De Beer is veral bekend vir sy wêreldrekord van vyf skepdoele in 'n enkele toetswedstryd, wat hy in die Rugbywêreldbeker 1999 in Parys teen Engeland aangeteken het. Die Springbokke het die wedstryd met 44–21 gewen en Engeland uit die toernooi geskakel. Sy pogings om die taktiek in die halfeindstryd teen Australië te herhaal het egter misluk, want ondanks verskeie pogings kon hy net een skepskop in die wedstryd aanteken, en die Australiërs het op hom toegesak. Dit was sy laaste verskyning vir die Springbokke.
De Beer, 'n belydende Christen, erken sy geloof in God vir sy suksesse. De Beer het in 2002 uit beroepsrugby getree weens 'n kniebesering.
Majuba-kragstasie
Majuba-kragstasie is 'n kragsentrale tussen Volksrust en Amersfoort in Mpumalanga, Suid-Afrika. Die kragsentrale is steenkool-aangedrewe en word deur Eskom bedryf. Dit is Eskom se enigste kragstasie wat nie aan 'n spesifieke myn gekoppel is nie en sy steenkool vanuit verskillende bronne ontvang.
Konstruksie aan die sentrale het in September 1983 begin. Die eerste eenheid is in April 1996 aan die netwerk gekoppel. Die laaste eenheid is teen April 2001 in werking gestel. Die Zaaihoekdam voorsien die sentrale van water.
Majuba het drie 665 MW droë-verkoelde eenhede en drie 716 MW nat-afgekoelde eenhede met 'n totale geïnstalleerde kapasiteit van 4 110 MW en 'n turbine Maksimum Deurlopende Waardering van 35,3% op die droë-verkoelde turbines en 37,7% op die nat-afgekoelde eenhede.
Die kragstasie was in November 2014 in die nuus nadat 'n steenkoolsilo in duie gestort het. Dit het tot die toepassing van landswye beurtkrag gelei. Na bewering is toenemende vibrasie sedert Januarie 2014 in die silo waargeneem, wat tot die verswakking van die struktuur gelei het.
Haliclona ramusculoides
Haliclona ramusculoides is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Oranjetolbos
Die oranjetolbos (Leucadendron dregei) is 'n blomdraende struik wat tot die genus Leucadendron behoort en deel van die fynbos-bioom vorm. Die plant is endemies aan die Wes-Kaap en kom voor in die Swartberg van Touwsberg tot by Meiringspoort. Die struik word tot 0,6 m hoog en blom vanaf November tot Desember.
Vuur vernietig die plant maar die sade oorleef. Die sade word geberg in 'n tol op die vroulike plant en word vrygelaat in warm weer en word deur die wind versprei. Die plant is eenslagtig en daar is manlike- en vroulike plante. Klein torre doen die bestuiwing. Die plant groei hoofsaaklik op suidelike berghellings op hoogtes van 1500-2000 m. Die spesie is seldsaam, groei stadig en ervaar te veel brande vir goeie voortplanting.
In Engels staan die plant as die Summit Conebush bekend.
Galery
<Gallery> Leucadendron dregei 15483630.jpg Leucadendron dregei 15705319.jpg </Gallery>
Lando Norris
Lando Norris (* 13 November 1999) is 'n Brits-Belgiese professionele motorrenjaer wat tans vir die McLaren-span aan Formule Eenrenne deelneem en onder die Britse vlag jaag. Hy het die MSA Formule-kampioenskap in 2015 gewen, en die Toyota Racing-reeks, Eurocup Formule Renault 2.0 en Formule Renault 2.0 Noord-Europese Beker in 2016. Hy het ook daardie jaar die McLaren Autosport BRDC-toekenning ontvang. Hy het daarna die 2017 FIA Formule 3 Europese Kampioenskap gewen. Hy was 'n lid van die McLaren Jongbestuurderprogram.
Persoonlike lewe
Lando Norris is in Bristol gebore, sy ouers is Adam en Cisca Norris. Sy pa is 'n afgetrede pensioenfondsbestuurder, en is een van Bristol se rykste mense sowel as die 501ste rykste persoon in Brittanje. Sy moeder is afkomstig uit die Vlaandere-streek van België. Hy is die tweede oudste kind, met twee jonger susters en 'n ouer broer Oliver wat ook aan karting deelgeneem het op 'n mededingende vlak. Norris het beide Britse en Belgiese burgerskap.
Norris, wat aanvanklik in Woking naby die hoofkwartier van die McLaren-span gewoon het, het in 2022 na Monaco verhuis en finansiële redes aangevoer as die belangrikste rede vir sy skuif na die belastingparadys.